open-index/open-wikipedia-markdown huggingface dataset:
Nyhetsmorgen (TV 2 Nyhetskanalen)

***Nyhetsmorgen*** (tidligere kjent som ***Nyhetsfrokost***) er et norsk nyhetsprogram som har gått på TV 2 Nyhetskanalen i helgene siden 2009. Programmet ble i begynnelsen sendt lørdag og søndag fra klokken 08.58 til 11.32. I 2012 ble programmets sendestart endret til kl. 08.00, og navnet ble også endret til *Nyhetsmorgen*. Programmet avsluttes med en egen del kalt Avisrunden, et segment på drøyt 20 minutter der programlederen og tre inviterte gjester diskuterer ukens nyheter. 

Programmet sendes fra henholdsvis Bergen og Oslo annenhver helg. 

Premieren ble sett av 347 000.

## Referanser
Troskapsformaningen

**Troskapsformaningen** er en gammel militær tradisjon i Forsvaret, fastsatt ved kongelig resolusjon av 26. mai 1891. Forløperen til denne var «Den militære troskaps- og hyldningsed" bygget på «Krigsartikkelbrev for krigsmenn av armeen og marinen» av 9. mars 1683 §§ 159 og 160.  

Kong Frederik Vs «Søe-Krigs-Artikels-Brev» av 8. januar 1752, § 536, dekker marinen.  

Troskapsformaningen leses opp for soldatene ved oppstilling.

## Ordlyd

## Referanser


*
Stene skanse

**Stene skanse** er et historisk forsvarsverk som lå ved Stene i Inndalen i det som nå er Verdal kommune. Stedet er like ved nåværende busstopp Steinsgropa. Skansen ble påbegynt i 1611. Stene skanse spilte en viktig rolle i 1718 ved general Armfeldts invasjon av Trøndelag. Skånes skanse i Levanger må ses i sammenheng med Stene skanse, og kan ha fungert som et støttepunkt for transport av forsyninger til Stene skanse da den lå rett ved Trondheimsfjorden. 

## Eksterne lenker
* Om Stene skanse i Verdalsguiden
* Stene Skanse i Verdal
Fabrikken (Lillehammer)

**Fabrikken** på Lillehammer er et næringssenter og aksjeselskap for kreative næringer og kulturyrker. Den ligger i Løkkegata i Lillehammer. 

Selskapet ble etablert februar 2005, og flyttet inn i de nåværende lokalene september samme år. Høsten 2006 ble Fabrikken utvidet til å romme 33 utleieenheter, i 2009 ytterligere 4, slik at det nå er 37 utleierom med over 40 leietagere. Navnet *Fabrikken* kommer av at Steen & Strøms Møbelfabrikk holdt til i lokalene frem til 1971. 
Du finner mer info på www.fabrikken.org
Haakon Wallem

**Haakon Johan Wallem** (født 1870, død 1951) var en norsk skipsreder. Han etablerte skipsmeklerfirma i Shanghai i 1903. Selskapet vokste og ble raskt et eget rederi.

Wallem donerte pengegaver til en rekke kulturtiltak i Bergen. Den mest spektakulære gaven ble gitt til gjenoppbygging av landsbyen Bouchavesnes i Frankrike etter første verdenskrig. Dette resulterte i at landsbyen ble omdøpt til Bouchavesnes-Bergen og Wallem ble tildelt æreslegionen av marskalk Foch.

Krakket i Bergens privatbank i 1922 førte Wallem ut i likviditetsproblemer og han måtte selge flere av sine eiendommer. Prakteiendommen Erviken (Øvre Ervik) fikk han beholde etter et lån fra vennen Johan Ludwig Mowinckel. I 1925 etablerte han kontor i Hongkong.

## Referanser


## Litteratur
* Hardy, Anthony J: *Typhoon Wallem: A personalised chronicle of the Wallem Group Limited*, Granta Editions 2003
* Rommetveit, Knut; *Det signerte huset : Ole Landmarks arkitektur i Bergen og Haugesund, 1914-1924 *, Hovedoppgave i kunsthistorie – Universitetet i Bergen, 2003.
Hero, Hero

***Hero, Hero*** er et dobbelt samlealbum fra det britiske heavy metal-bandet Judas Priest.

Albumet ble utgitt i 1981 mellom *[[British Steel]]* (1980) og *[[Point of Entry]]* (1981) av Gull Records. Det inneholder alle 10 sporene fra *[[Rocka Rolla]]*, seks spor fra *[[Sad Wings of Destiny]]* og en alternativ versjon av sporet «Diamonds And Rust». Sporene fra *Rocka Rolla* og «Diamonds And Rust» er remikset av Rodger Bain i 1981, mens sporene fra *Sad Wings Of Destiny* er ikke remikset.

CD-utgivelsene av albumet er noe forandret, da noen europeiske versjoner har endret rekkefølgen på sporene, mens en USA utgave bruker originalsporene fra *Rocka Rolla* istedenfor de remiksede fra 1981.

## Sporliste
;Side 1
# «Prelude» (Glenn Tipton) – 2:02  fra *[[Sad Wings of Destiny]]*, 1976
# «Tyrant» (Rob Halford, Tipton) – 4:28 fra *Sad Wings of Destiny*,  1976
# «Rocka Rolla» (Halford, K.K. Downing, Tipton) – 3:05 fra *[[Rocka Rolla]]*, 1974
# «One for the Road» (Halford, Downing) – 4:40 fra *Rocka Rolla*, 1974

;Side 2
# «Victim of Changes» (Al Atkins, Halford, Downing, Tipton) – 7:47 fra *Sad Wings of Destiny*, 1976
# «Dying to Meet You» (Halford, Downing) – 6:16 fra *Rocka Rolla*, 1974
# «Never Satisfied» (Atkins, Downing) – 4:50 fra *Rocka Rolla*, 1974

;Side 3
# «Dreamer Deceiver» (Atkins, Halford, Downing, Tipton) – 5:51 fra *Sad Wings of Destiny*, 1976
# «Deceiver» (Halford, Downing, Tipton)- 2:40 fra *Sad Wings of Destiny*, 1976
# «Winter» (Atkins, Downing, Ian Hill) – 1:31 fra *Rocka Rolla*, 1974
# «Deep Freeze» (Downing) – 1:20 fra *Rocka Rolla*, 1974
# «Winter Retreat» (Halford, Downing) – 3:27 fra *Rocka Rolla*, 1974
# «Cheater» (Halford, Downing) – 2:57 fra *Rocka Rolla*, 1974

;Side 4
# «Diamonds & Rust» (Joan Baez) – 3:26 *[[Sin After Sin]]*, 1977 
# «Run of the Mill» (Halford, Downing, Tipton) – 8:33 *Rocka Rolla*, 1974
# «Genocide» (Halford, Downing, Tipton) – 5:51 *Sad Wings of Destiny*, 1976
# «Caviar and Meths» (Atkins, Downing, Hill) – 2:00 fra *Rocka Rolla*, 1974

## Personell
*Rob Halford – vokal og munnspill
*K.K. Downing – gitar
*Glenn Tipton – gitar, keyboard
*Ian Hill – bassgitar
*John Hinch – slagverk
*Alan Moore – slagverk

## Kilder
* 

## Eksterne lenker
*
Hærens offiserskodeks

**Hærens offiserskodeks** er en rettesnor for de karaktertrekk og holdninger som det forventes at en offiser i Hæren skal etterleve. Hærens offiserskodeks bygger på Forsvarets verdigrunnlag og Hærens kjerneverdier, og skal prege offiserens framferd og virke. Den ble utformet av Krigsskolen på oppdrag fra TRADOK. Produktet ble lagt frem og godkjent i Hærens Ledergruppe (HLG) 23. juni 2004.

## Ordlyden

## Kilder
*Hærens offiserskodeks 
*http://www.mil.no/haren/start/info/E-brev/article.jhtml?articleID=79353 Tale ved tidligere Generalinspektør for Hæren Generalmajor Lars J. Sølvberg.
Under aftenhimmelen

***Under aftenhimmelen*** er en roman av den norske forfatteren Finn Carling, utgitt i 1985.

Romanens to personer møtes ved middagsbordet ved en restaurant i Hellas hver kveld en ukes tid. Levemannen *Robert Turner* og den magre *Joseph Frost* lover hverandre hensynsløs ærlighet, og forteller hverandre historier fra sine liv. Aftenpostens anmelder Johan Fr. Heyerdahl mente at «det hele utvikler seg til mer enn tom underholdning og spill, her avsløres kjærlighetslengsel, løgn og sannhet – diktning og liv» og at «Ensomhet er et grunntema i Finn Carlings diktning, også i denne romanen der Mr. Turner jakter på sin Evrydike som han senere fornekter og snur ryggen til i et avgjørende øyeblikk»

## Referanser
Fabel X

***Fabel X*** er en roman av den norske forfatteren Finn Carling, utgitt i 1984.

Hovedperson er maleren *Thomas Block*, 53 år gammel. Block kjenner på midtlivskrise og resignasjon, konkret uttrykt i hans ufullførte drøm om å male havet mens det er helt stille. I form er boken mer en moralsk fabel enn en realistisk roman. 

Aftenpostens anmelder Johan Fr. Heyerdahl mente at «Finn Carling vil fortelle om det ukjente i oss selv. Stadig har han ønsket å berette om vårt forhold til verden, virkeligheten og våre medmennesker. Årets bok betyr ikke noe brudd i så måte, men formen er anderledes. Lyrikeren kommer tydeligere frem. Carling er villere og galere enn før, og den som lar seg lokke med på reisen, får også
et spennende innblikk i dikterens verksted. Det er en fest å lese hovedpersonen i diskusjon med forfatteren»

## Referanser
Kirkevalget i Norge 2009

**Kirkevalget i Norge 2009** var et valg til flere av organene i Den norske kirke. Det fant sted 14. september 2009, i en del kommuner også 13. september. Valget var en følge av et politisk forlik som ble inngått i 2008 om Den norske kirkes stilling som statskirke, der blant annet en demokratireform var et sentralt moment. Det var første gangen det ble gjennomført et nasjonalt koordinert valg til alle kirkeorganene.

Det ble valgt menighetsråd for samtlige 1&nbsp;280 menigheter i Den norske kirke. Dessuten var det for første gang direktevalg av lekmedlemmer til bispedømmerådene og delegater til Kirkemøtet. Kirkevalget fant sted samtidig med stortingsvalget 2009.

Det var omkring 3,2 millioner stemmeberettigede ved valget, det vil si alle registrerte medlemmer av Kirken som var født i 1994 eller tidligere. Ved forrige kirkevalg var valgoppslutningen 4,2 prosent.

Reglene for valget ble vedtatt av Kirkemøtet i november 2008, og den nødvendige lovhjemmel ble vedtatt i Odelstinget og Lagtinget våren 2009. Stortinget bevilget 68 millioner kroner til demokratireformen, herav 27 millioner kroner til lokal gjennomføring.

## Bispedømmerådene

Ved valg av sju lekfolksrepresentanter til hvert bispedømmeråd ble det utprøvd ulike modeller. I Oslo, Hamar, Stavanger og Nord-Hålogaland bispedømmer ble samtlige sju valgt ved direkte valg. I Borg, Nidaros og Sør-Hålogaland ble tre av de sju (altså et mindretall) valgt direkte, mens det i Tunsberg, Agder og Telemark, Bjørgvin og Møre var fire av de sju (et flertall) som ble valgt direkte ved kirkevalget. De som ikke ble valgt direkte, ble valgt av menighetsrådene i bispedømmet. Valgperioden er som en overgangsordning satt til to år, slik at det blir nytt valg samtidig med kommunevalget 2011.

## Kirkemøtet

Kirkemøtet består av medlemmene av bispedømmerådene (pluss lederen av Samisk kirkeråd), og det er altså dermed delvis valgt ved kirkevalget. 

Kirkemøtet består nå av 59 menn og 56 kvinner. Gjennomsnittsalderen er 47,8 år. 

## Referanser



## Eksterne lenker

* Kirkens nettsider om valget
* Nordisk nettverk for ekteskapet – om kirkevalget
Den rumenske revolusjonen i 1989

**Den rumenske revolusjonen i 1989** besto av en rekke demonstrasjoner fra 16. til 27. desember 1989 i Timișoara, Bukarest og andre steder i Romania. Den førte til at landets diktator Nicolae Ceaușescu ble styrtet, og at han og hans hustru Elena Ceaușescu begge ble henrettet 25. desember.

## Forløp
Det startet med en demonstrasjon i Timișoara i protest mot regimets forsøk på å kneble den frittalende pastoren László Tőkés som hørte til den ungarske minoriteten i Romania.

Det ble skutt mot demonstrantene og over 70 sivile mistet livet. Uroen spredde seg til andre byer, blant annet hovedstaden București, hvor Nicolae Ceaușescu ble buet ut under et massemøte han selv kalte inn til 21. desember 1989 utenfor bygget til Sentralkomitéen.

Etter en ukelang uro i Timișoara ble det sammenkalt en massemønstring til støtte for Ceaușescu i București den 21. desember 1989, men den endret raskt karakter og ble fiendtlig mot regimet og gikk over i kaotiske tilstander. 

Diktator Ceaușescu maktet ikke å kontrollere mengden og tok tilflukt i bygningen hvor han ble resten av dagen. Den neste dagen var det opprør i byen og befolkningen konfronterte politiet og militæret på barrikadene. Ubevæpnet hadde de ingen sjanse mot militærapparatet som arresterte hundrevis, men opprøret spredte seg til andre rumenske byer. 

22. desember 1989 stormet demonstranter under et nytt massemøte bygget til Sentralkomiteen, og Ceaușescu og kona måtte rømme i helikopter. Samme dag grunnla Den nasjonale redningsfronten (FSN) en ny provisorisk regjering. Ion Iliescu ble president og Petre Roman ble statsminister.

Den 22. desember forsøkte Ceaușescu å tale til befolkningen på nytt, men deres raseri fikk dem til å storme bygningen. Ekteparet Ceaușescu som flyktet fra București i helikopter, men endte opp i hærens varetekt. Etter å ha blitt tiltalt og dømt av skinnprosess av en rettssak for folkemord ble ekteparet Ceaușescu henrettet den 25. desember 1989. Hva som skjedde i denne revolusjonen har skapt debatt som fortsatt pågår og det er blitt fremmet en rekke teorier om motivasjonene og selv handlingene til de mest involverte.

Revolusjonen i 1989 førte til mer enn 1000 døde i Timișoara og București. 

Kommunistpartiet ble opprinnelig forbudt av Ion Iliescu, men han trakk snart tilbake denne beslutningen, og kommunismen er således ikke forbudt i dagens Romania. Ceaușescus mest upopulære politikk, som forbud mot abort og prevensjon, var blant de første lovene som ble endret etter revolusjonen.

## Referanser


## Eksterne lenker
* Video av Ceaușescus siste tale
* Fjernsynssendinger fra 22. og 23. desember 1989
Sveits under Vinter-OL 1932

**Sveits under Vinter-OL 1932**. Sju sportsutøvere fra Sveits, alle menn, deltok i tre sporter under Vinter-OL 1932 i Lake Placid. Sveits kom på åttendeplass med en sølvmedalje. De deltok i bobsleigh, skihopping og kombinert.

## Medaljer

 
## Medaljevinnerne
Frankrike under Vinter-OL 1932

**Frankrike under Vinter-OL 1932**. Åtte sportsutøvere fra Frankrike, sju menn og én kvinne, deltok i tre sporter under Vinter-OL 1932 i Lake Placid. Frankrike kom på sjuendeplass med en gullmedalje. De deltok i bobsleigh, langrenn og kunstløp.

## Medaljer

 
## Medaljevinnerne

## Eksterne lenker
* Resultater og profilside  på sports-reference.com
Lille Orlando

***Lille Orlando*** er en roman av den norske forfatteren Finn Carling, utgitt i 1986.

Rammefortellingen i romanen er en middelaldrende mann som forteller historier til sin voksne datter. Tittelhistorien om *Orlando* skildrer et barn som oppdras til å mestre ensomhet ved at foreldrene stenger ham inne i et rom, alene, flere timer daglig.

Aftenpostens anmelder Johan Fr. Heyerdahl mente at «Carling avdekker våre hemmeligheter og avslører vår mekaniske tilværelse, tomheten, ensomheten. Kanskje er det først og fremst likegyldigheten han søker å blottstille». Skribenten Ragnar W. Nord peker på at «I "Lille Orlando" trer livsløgnen i forgrunnen mens engasjement og ansvar stilles utenfor. Det er et hovedmotiv i romaner fra senere år, mennesket tør ikke være menneske av den grunn at det blottstiller seg selv overfor den andre, og derfor fanges i et nett av ensomhet det ikke kan bryte ut av»

## Referanser
Tyskland under Vinter-OL 1932

**Tyskland under Vinter-OL 1932**. Tjue sportsutøvere fra Tyskland, alle menn, deltok i tre sporter under Vinter-OL 1932 i Lake Placid. Tyskland kom på niendeplass med to bronsemedaljer. De deltok i bobsleigh, ishockey og kunstløp.

## Medaljer

 
## Medaljevinnerne
Jonas Pedersen

**Jonas Pedersen** (1871–1953) var en norsk jurist som var amtmann/fylkesmann i Nordland fra 1913, og fylkesmann i Aust-Agder fra 1921 til 1942.

## Biografi
Han var elev ved Kongsgaard skole i Stavanger.Jonas Pedersen ble student i 1889 og offiser i 1890. I 1893 ble han cand.jur. og fikk året etter tjeneste som sakfører og fullmektig i Lofoten og Vesterålen, hvor han så var fogd fra 1898 til 1910. Det meste av denne tiden var han også bestyrer og regnskapsfører for fylkeskommunens fiskevær Henningsvær, fra 1900 til 1913. 

I 1910 ble han politimester i Lofoten og Vesterålen og året etter oppsynsjef ved Lofotfisket. Ved siden av sin jobb hadde han verv i Vågan Sparebank fra 1900 til 1913, han var medlem av kommunestyret fra 1902 til 1907 og ordfører i Vågan fra 1911 til 1913. Fra 1910 til 1915 var han varamann til Stortinget for Venstre i Nordland, i perioden 19113 til 1915 møtte han også. I 1909 var han formann i den departementalt oppnevnte Lofotkomite. 

Da han i 1913 ble konstituert amtmann i Nordland, forlot han Lofoten og flyttet til Bodø. I 1916 ble han fast ansatt som amtmann. Også i Bodø fant Pedersen en rekke verv å la seg engasjere av i tillegg til sitt embete. Han ble medlem av kontrollkommisjonen for Rønvik sinnssykeasyl fra 1917 til 1922, medlem av styret for Norges Bank fra 1918 til 1922 og styremedlem for Glomfjord kraftanlegg fra 1920. 

Fra 1921 var han fylkesmann i Aust-Agder. I 1925 ble han formann i Aust-Agder kraftverks styre og i 1928 formann i forstanderskapet for Nedenes Sparebank. Fra 1934 var han formann i tilsynskommisjonen for Sørlandsbanen. Han gikk av i 1942 etter 21 år som fylkesmann i Aust-Agder og døde i 1953. Han var broren til 35. ordfører i Stavanger, Birger Pedersen.

## Utmerkelser
I 1936 ble han tildelt St. Olavs Orden. I 1937 ble han tildelt Aust-Agder Landbruksselskaps medalje for sitt arbeid for bondenæringen i fylket. 

## Referanser
Østerrike under Vinter-OL 1932

**Østerrike under Vinter-OL 1932**. Sju sportsutøvere fra Østerrike, seks menn og én kvinne, deltok i fem sporter under Vinter-OL 1932 i Lake Placid. Østerrike kom på sjetteplass med en gull- og en sølvmedalje. De deltok i bobsleigh, langrenn, kunstløp, skihopping og kombinert.

## Medaljer

 
## Medaljevinnerne

## Eksterne lenker
*
Finland under Vinter-OL 1932

**Finland under Vinter-OL 1932**. Syv sportsutøvere fra Finland, alle menn, deltok i tre grener under Vinter-OL 1932 i Lake Placid. Finland kom på femteplass på den uoffisielle medaljestatistikken med en gull-, en sølv- og en bronsemedalje. De deltok i langrenn, kunstløp og skøyter. I tillegg til de syv som deltok var også Erkki Pentilä med som utøver for langrenn, men uten å få starte.

## Medaljer

 
## Medaljevinnerne

## Referanser



  
## Eksterne lenker
*  Resultater og profilside  på sports-reference.com
John Chard

**John Rouse Merriott Chard** (født 21. desember 1847, død 1. november 1897) var en britisk offiser som fikk Victoriakorset for sin rolle i forsvaret av Rorke's Drift i 1879 under Zulukrigen.

Han ble født i Plymouth i Devon som sønn av William Wheaton Chard og Jane Brimacombe. Han hadde to brødre: William Wheaton og Charles Edward, og fem søstre: Charlotte Maria Herring, Mary Jane, Jane Brimacombe, Florence og Margaret Edith.

I 1868 vervet han seg i Royal Engineers og tjenestegjorde på Bermuda og Malta før han ble sendt til Sør-Afrika. Som løytnant kommanderte han forsyningsdepotet ved Rorke's Drift da det ble angrepet av zuluer 22. januar 1879. Etter slaget ble han umiddelbart forfremmet til kaptein og også midlertidig major. 

Fra 1892 til 1896 var han øverstkommanderende for Royal Engineers i Singapore som oberstløytnant. Han ble utnevnt til oberst i 1897 og skulle bli forflyttet til Perth i Skottland, men fikk kreft og døde i Hatch Beauchamp ved Taunton.

I filmen *[[Zulu (film)|Zulu]]* ble han spilt av Stanley Baker, som fra 1972 også eide Chards victoriakors og zulukrigsmedalje. 

Frem til 2003 delte den sørafrikanske hæren ut en medalje oppkalt etter Chard (John Chard Decoration).

## Referanser
Vence

**Vence** er en kommune i departementet Alpes-Maritimes i regionen Provence-Alpes-Côte d'Azur, i det sørøstlige Frankrike mellom Nice og Antibes.

## Diverse
Vence er kjent for å huse mange kunstnere, spesielt skulptører og malere. D. H. Lawrence døde i Vence i mars 1930. Levningene hans ble senere flyttet til en ranch i New Mexico.

Byen har et lite kapell, plasser på stedet til *[[Chapelle du Saint-Marie du Rosaire]]* (1948, ferdigstilt i 1951), dekorert med glassten og andre dekorasjoner av Henri Matisse.

Innenfor den gamle historiske byen, ligger et kapell med mosaikk bygd av Chagall på utsiden av veggen, datert 1911.

Det finnes fortsatt rester av gamle romerske gater man kan gå på. Vence er kjent for sitt kildevann, og man finner mange drikkefontener rundt om i byen.

## Kjente innbyggere
* Maurice Boitel (b.1919), kunstner
* Henri Calet (1904–1956), forfatter
* Marc Chagall, kunstner
* Raoul Dufy, kunstner
* Witold Gombrowicz (1904–1969), forfatter, døde i sitt hjem her
* Mihály Károlyi (1875–1955), Ungarsk leder
* Henri Matisse (1869–1954), kunstner
* Jacques (kunstner) and Gwen Raverat (kunstner og forfatter)
* James Baldwin (forfatter) død i nærheten,  St Paul de Vence
* Ida Rubinstein, ballettdanser

## Religiøs historie
Første kjente Biskop av Vence er Severus, innsatt i 439 muligens så tidlig som i 419.
 
Blant andre er: St. Veranus, sønn av St. Eucherius, Ærkebiskopen av Lyon og en munk fra Lérins, biskop før 451 og minst til 465; St. Lambert, først var han benediktinermunk (død 1154); Cardinal Alessandro Farnese (1505–11).
 
Antoine Godeau, Biskopen av Grasse, var innsatt som biskop av Vence i 1638. Paven og Vatikanet ønsket å forene de to bispedømmene. Møte med opposisjonen av presteskap fra Vence Godeau forlot Grasse i 1653, for å igjeninnsette biskopen av Vence, og det ble slik til i 1672.

Nice bispedømme inkluderer nå de tre tidligere bispedømmene Nice, Grasse og Vence.

## Utdanning
### Førskoler (Écoles maternelles)
* École Maternelle lei bigaradie
* École Maternelle du Signadour
* École Maternelle de l'ouest

### Barneskoler (Écoles primaires)
* École primaire du Suve
* École primaire Saint-Michel
* École primaire Toreille
* École primaire Chagall

### Ungdomsskoler (Collèges)
* Collège La Sine

### Videregående skoler (Lycées)
* Lycée Henri Matisse

## Demografi

## Referanser


## Eksterne lenker
* 
* Kommunedata INSEE
Sør-Afrikas hær

**Sør-Afrikas hær** (**South African Army**) er hærdelen av Sør-Afrikas forsvar. Den ble etablert etter grunnleggelsen av Sør-Afrikaunionen i 1910.

Hæren deltok på den allierte siden under første- og andre verdenskrig. Fra 1966 til 1989 var den involvert i den sørafrikanske grensekrigen i grenseområdene mellom Namibia og Angola. 

Etter at Sør-Afrika ble republikk i 1961 forandret regimenter med «Royal» navn og kronen ble tatt vekk fra regimentsmerkene. 

Den moderne sørafrikanske hæren har vært involvert i fredsbevarende operasjoner i regi av AU i for eksempel Kongo og Burundi.
Beate S. Lech

**Beate Slettevoll Lech** (født 10. april 1974 i Øvre Årdal i Vestland) er en norsk vokalist, bandleder, komponist, arrangør og tekstforfatter. Hun er kjent under artistnavnet Beady Belle.

## Bakgrunn
Lech vokste opp i Volda i et musikkmiljø, der både jazz, soul, klassisk, kirkemusikk og tradisjonell korsang sto sterkt. Hun er datter av den polske jazzfiolinisten Zdzislaw Lech (1944-2021) og Ingrid Slettevoll (f. 1950). Hun spilte fiolin fra hun var seks år og vant *Talent 89* og NRKs *[[Talentiaden]]* (1991). Hun studerte musikk ved Universitetet i Oslo (1995) og ved Norges musikkhøgskole (2000). 

Beate S. Lech var med i studentbandet insertcoin og i triphop-bandet Folk & Røvere på de to første albumene, der hun framførte tekstene på voldadialekt. Hun sang også med jazzbandet Metropolitan. På det andre albumet, *Love is Blind*, var hun tekstforfatter og komponist.   

Fra 2000 var *Beady Belle* var hovedprosjektet hvor hun var tekstforfatter, komponist, arrangør og frontfigur med debutalbumet *Home* (2001). Bandet har gitt ut ti album på Bugge Wesseltofts plateselskap Jazzland Recordings i tidsrommet 2001–2022.

Hun har også gitt ut to salmeplater på Kirkelig Kulturverksted. *[[Min song og hjarteskatt]]* (2011) inneholder kjente salmetoner som har fått nye tekster på nynorsk av kvinnelige forfattere. Georg Riedel (bass), Erlend Slettevoll (piano), David Wallumrød (orgel) og Knut Aalefjær (trommer) spiller på albumet. *Høgtidsrom* (2014) er en juleplate innspilt med koret SKRUK, arrangert for kor av Beate S. Lech. Konsertserien *Høgtidsrom* er et prosjekt der lokale kor inviteres til å fremføre sangene sammen med Lech. 

Hun har også arrangert jazzklassikere for barnekor og jazzband med prosjektet *Fly til månen, fly!*

### TV-opptredener
Lech deltok i *[[Stjernekamp]]* på NRK1 i 2019, hvor hun var med til og med syvende runde. 

I 2021 deltok hun i Melodi Grand Prix med låten «Playing with Fire».

## Diskografi

### Folk og røvere

**Vi som ikke har opplevd krigen* (1996)
**Kaustisk soda* (1998)

### Metropolitan

**Metropolitan* (1999)
**Love is Blind* (2004)

### Beady Belle

* *Home* (2001)
* *Cewbeagappic* (2003)
* *Closer* (2005)
* *Belvedere* (2008)
* *At Welding Bridge* (2010)
* *Cricklewood Broadway (*2013)
* *The Best of Beady Belle* (2015)
* *On My Own (*2016)
* *Dedication (*2018)
* Nothing But The Truth (2022)

### Beate S. Lech

**[[Min song og hjarteskatt]]* (2011)
**Høgtidsrom* (2014)

### Deltar som gjestevokalist

* Folk og Røvere, *Oslo* (1999)
* Jan Magne Førde, *Domen* (1999)
* Jon Eberson, *Dreams that Went Astray* (2001)
* Folk og Røvere, *Bagateller* (2002)

* Friko, *Burglar Ballads* (2003)
**Grammatikk og kjærleik* (2006)
* Ralf Gum, *United Music* (2008)
* Diverse artister, *Go Natt, vol. 1* (2009)

*Diverse artister, *Go Natt, vol. 2* (2012)
*Bugge Wesseltoft, *Bugge & Friends* (2015)

## Referanser

## Eksterne lenker
* 
* 
*  Beady Belles hjemmeside
*  Artistomtale Jazzland Recordings
*  Artistomtale Kirkelig Kulturverksted
Bølgepapp

**Bølgepapp** er et emballasjemateriale som brukes til transport- og eksponeringsemballasje for alt fra møbler, bildeler og hvitevarer, til medisiner og næringsmidler, og er verdens mest anvendte transportemballasjemateriale.

## Historie
Bølgepapp ble produsert første gang i 1856 som fór i hatter. Allerede i 1871 ble bølgepapp tatt i bruk som transportemballasje for bl.a. flasker.

## Produksjon
Bølgepapp består vanligvis av tre lag papir laget av cellulosefiber. Bølgepappen blir produsert ved en kombinasjon av to lag papir av fiber fra gran og furu, kalt liner (dekkpapir). Dette er limt til et bølget papir, derav navnet bølgepapp, som er laget av fibere fra bjørk, kalt fluting. Limet som benyttes i produksjonen av bølgepapp er basert på maisstivelse som er 100% biologisk nedbrytbart. Disse tre lagene av papir er sammensatt på en måte som gir bedre styrke enn ett enkelt lag, og konstruksjonen gir bølgepappen kraftig stivhet og motstand mot slag og støt. Luftsirkulasjonen i rillene virker også som isolasjon som hindrer temperaturforskjeller. Etter at bølgepappen er produsert i store «flak», blir den kuttet og foldet i en uendelig variasjon av form og størrelse. Det er mange typer bølgepapp, hver og en med forskjellig flutehøyde og profil. Dette gir et utall av forskjellige kombinasjoner og nesten ubegrensede muligheter til å designe emballasje med forskjellig karakteristikk og utforming. Det er nettopp slike forhold som gjør bølgepapp til et unikt emballasjemateriale. Det er kun fantasien som setter begrensninger, og man kan kostnadseffektivt konstruere skreddersydde og miljøvennlige emballasjeløsninger for ethvert produkt og formål. Råvarene som benyttes i den norske produksjonen av papir til bølgepapp er trevirke, en fornybar ressurs, samt en betydelig innblanding av returpapir.

## Norge
Trevirke som brukes i norsk papirproduksjon kommer all hovedsak fra Norge. Ca. 10% av alt papir som produseres i Norge går til produksjon av bølgepapp.

I Norge bruker vi ca. 190&nbsp;000 tonn bølgepapp hvert år, hvorav ca. 80&nbsp;000 tonn kommer fra importerte varer. Bølgepapp er 100% gjenvinnbart, og i 2000 ble ca. 90% av all brukt bølgepapp i det norske markedet samlet inn og gjenvunnet.

Norsk skogbruk drives etter godkjente miljøkriterier for en bærekraftig skogindustri, hvor biologisk mangfold bevares og utvikles. Uttaket av trevirke fra norske skoger er mindre enn tilveksten av ny skog, ca. 2/3. Den brukte bølgepappen er også en meget verdifull råvare, og utgjør i liten grad et avfallsproblem. Mesteparten av den brukte bølgepappen, ca. 90%, blir samlet inn og brukt om igjen i produksjonen av ny bølgepapp.

Samtidig arbeides det intenst med å optimalisere emballasjeløsningene for å redusere den totale emballasjemengden. I Norge produserer vi i dag ca.20% mer bølgepapp enn for 10 år siden, samtidig som vi bruker 10-15% mindre materiale pr. emballert enhet enn for 10 år siden.

## Eksterne lenker
* Bølgepappskolen, Peterson
Da hesten dro lasset

***Da hesten dro lasset*** er en samling lokalhistoriske fortellinger fra Hærland i Eidsberg kommune av Arne Sandem, utgitt på eget forlag i 1978. Året etter (1979) kom en utvidet utgave (*Da hesten dro lasset : tekster, ordliste og grammatikk : fra målføret i Hærland sogn, Eidsberg i Østfold*).

## Eksterne lenker
* Da hesten dro lasset, blabok hos Nasjonalbiblioteket
Massivpapp

**Massivpapp** blir ofte brukt som en fellesbetegnelse på kartong- og pappkvaliteter som, i motsetning til bølgepapp, er massive.

## Egenskaper
Massivpapp er et solid materiale og defineres gjerne i flatevekt (g/m²). Den kan også benevnes etter tykkelse og området er fra ca. 0,8 til 3,0 mm (eller fra 500 – 2000 g/m²). Egenskapene avhenger i vesentlig grad av hvordan man bygger opp eller kombinerer papirtyper og/eller barrierer. Normalt er massivpapp plane flerlags kvaliteter som har en flatevekt på ca. 500 g/m² eller mer.

Massivpapp har en overflate som er godt egnet for trykking og gir dermed gode eksponerings- og dekormuligheter.

## Anvendelser
Massivpapp er et materiale som brukes til transportemballasje for produkter der det stilles krav til holdbarhet mot fukt og "seighet" i tillegg til stabling. Gode eksempler er emballasje for primærnæringen, dvs. landbruk og fiske. Man kan godt si at massivpappemballasje er en mellomting av bølgepapp og kasser i trevirke. Selv om bølgepapp i de senere år har tatt mer og mer over for massivpapp så har økt satsing på fiske- og oppdrettsindustri gitt massivpapp en renessanse.

## Produksjon
Massivpapp produseres på klistringsmaskiner der flere lag papir blir limt sammen. Dette gjør massivpapp meget kompakt. Kreves det barriere mot fuktighet benyttes polyetylen i en vektandel på ca. 1%. Som kjernemateriale (basen) benyttes kvaliteter av returfiber og vektandelen er ca. 80%. Dette betyr at basepapir for massivpapp er en betydelig avtager til den innsamlede returfiberen som kommer fra brukte Norske kartong og bølgepappesker.

Produksjon av massivpapp er en kald prosess og sjiktene limes sammen med et våtsterkt PVA-lim. Dette betyr at mange typer materialer kan klistres mot eller mellom sjiktene i massivpappen. Kombinert med en gode muligheter for utforming gjør dermed massivpapp til et allsidig emballasjemateriale som kan skreddersys til formålet.

I Norge konverteres ca. 86&nbsp;000 tonn massivpapp hvert år. Av dette blir ca. 60% produsert i Norge og resten importeres fra Europa. Massivpapp kan resirkuleres og 90% av all brukt massivpapp blir samlet inn for gjenvinning. Dette betyr at emballasjen kan påføres "Rezy-merket". Massivpappemballasje betraktes som ufarlig for omgivelser og utgjør ingen trussel ved energigjenvinning og/eller kompostering.

## Referanser
Rissa Idrettslag

**Rissa Idrettslag** ble stiftet i 1920 og er et idrettslag fra Rissa i Trøndelag. Idrettslaget består av fotball, håndball, friidrett og turn.

## Anlegg
Idrettslagets klubbhus ligger på Langsand i Rissa. 

Fotballagene benytter seg av gressbanen på Langsand Stadion og kunstgressbanen på Åsly i Rissa sentrum. På Åsly er det også løpebane og lengdegrop til friidrett. Håndball har Rissahallen som sin arena, mens turn bruker Basishallen vegg i vegg med Rissahallen.

## Arrangement
Both Rundt er et landeveisløp som arrangeres årlig av Rissa Idrettslag.

## Sponsorer
SpareBank 1 SMN og Rissa kraftlag er idrettslagets hovedsponsorer.

## Utøvere
Rissa er moderklubb til den tidligere friidrettsutøveren Audun Boysen. Gøran Sørloth og Thomas Rønning har spilt fotball for klubben.

## Eksterne lenker
*
Emballasjekartong

**Emballasjekartong** er bokser og esker som ikke er laget av massiv- eller bølgepapp, som forbrukerpakninger til frokostblandinger, kjeks, pasta, leker og småelektronikk og liknende.

De fleste norske kommuner har i dag et godt tilrettelagt innsamlingssystem der forbruker leverer kartongen sammen med aviser og tidsskrifter.  Ordningen kan imidlertid variere noe fra kommune til kommune.  I 2009 ble det sendt om lag 43.500 tonn emballasjekartong ut på det norske markedet. 44 % av dette ble kildesortert og gikk til materialgjenvinning mens 40 % ble energiutnyttet fra restavfallet.

Emballasjekartong kan produseres i plane ark og konverteres til esker, kombineres med plast til forpakninger eller lages i former. Eggekartong og koppholdere av papp er formstøpte emballasjekartongtyper.

## Fremstilling
Plan emballasjekartong lages i kartongmaskiner. Disse er papirmaskiner som kan håndtere høyere papirvekter.

For å lage for formstøpte kartong/papp anvendes maskiner vakuumsatte former som suger papirmassen fast på formen. Formene er lagd av finmaskede siler. Videre tørkes papirmassen og separeres fra formene. Kartongen blir glatt på maskinsiden og ru på utsiden.

## Applikasjoner
*Eggekartong
*Støtbeskyttelse
*Drikkebeger
*Koppholdere
*Småemballasje
*Billige alternativer for:
**Ekspandert polystyren (isopor).
**Vakuumformet polyetylentereftalat (PET) eller polyvinylklorid (PVC)
**Bølgepapp
**Skumgummi

## Se også
* Banankasse
* Eurokasse
Halvard Haugerud

**Halvard Haugerud** (født 29. april 1957 i Oslo) er en norsk kunstmaler, oppvokst i Hærland i Eidsberg, Østfold, bosatt på Ekely i Oslo. Han er utdannet ved Einar Granum Kunstskole (1979-1981), hvor han siden kom tilbake som lærer etter endt utdanning, og var fra 1986 til 1991, Vestlandets Kunstakademi (1982-1983) og Statens kunstakademi (1983-1986). Han ble første gang antatt på Høstutstillingen i 1984 og har siden hatt bilder der og på Østlandsutstillingen en rekke ganger.

Haugerud har fått Vederlagsfondets stipend fem ganger fra 1990 til 1999 og Statens arbeidsstipend (2000–2002) samt en rekke andre stipend. I 1988 hadde han separatutstilling i Oslo Kunstforening. Han har stilt ut flere ganger i Kunstnerforbundet og Galleri 27 i Oslo. I 1995 hadde han separatutstilling i Galleri Gann, Sandnes. Han har også stilt ut i Galleri F 15 på Jeløya, og i 2006 stilte han ut i Galleri Haaken i Oslo. Han er innkjøpt av Utsmykkingsfondet for offentlige bygg (1987),  Riksgalleriet (1987) og Nasjonalgalleriet (1987). Han har også vært jurymedlem Den Nasjonale Jury (1994–1995) og formann i Landsforeningen Norske Malere (1994–1996).

Hans bilder karakteriseres slik: «De er laget med den hensikt å representere noe rent og noe fast. De er både en motvekt til og et resultat av bevegelse.»

Haugerud har også vært medlem i bandet Kerrs Pink.

## Referanser


## Eksterne lenker
* CV hos Kunstnernes Informasjonkontor
* Omtale og bilder hos Galleri Haaken
Hillbrow

**Hillbrow** er et boligområde i Johannesburgs bykjerne. Området er kjent for sin høye befolkningstetthet, arbeidsledighet, fattigdom og kriminalitet. 

På 1970-tallet, under apartheid, var området kun for hvite, men ble med tiden et «grått område», hvor mennesker med forskjellig etnisitet bodde sammen. Dette ga en kosmopolitisk og politisk progressiv følelse, men dessverre kunne ikke infrastrukturen takle den raske befolkningsveksten på grunn av dårlig planlegging. Dette, sammen med mangelen på investeringer og økning av den svarte befolkningen, førte til en mengde middelklasseinnbyggere på 1980-tallet og store bygningers forfall, og i kjølvannet har en urban slumby vokst frem. 

I dag er brorparten av innbyggerne innflyttere fra townships, utkantstrøk og andre deler av Afrika (spesielt Nigeria), hvorav mange lever i stor fattigdom. 

Området inneholder gatemarked som hovedsakelig benyttes av de lokale innbyggerne, da området ikke er særlig trygt for turister. 

Johannesburg Art Gallery holder til her, og inneholder verk av store lokale kunstnere som William Kentridge.

## Eksterne lenker
*  Hillbrow Tower
Genocide

***Genocide*** er et dobbelt samlealbum fra det britiske heavy metal-bandet Judas Priest, utgitt i 2000.

Albumet består av de to første studioalbumene til Judas Priest; *[[Rocka Rolla]]* (1974) og *[[Sad Wings of Destiny]]* (1976). Samlealbumet er utgitt på bandets opprinnelige plateselskap, Gull Records, men på grunn av juridiske uenigheter anerkjenner ikke bandet *Genocide* som en offisiell utgivelse. 

## Sporliste
Alle spor av Rob Halford, K.K. Downing og Glenn Tipton unntatt der annet er nevnt.

### Disk 1: spor 1–10 opprinnelig utgitt som ''[[Rocka Rolla]]'' (1974)
# «One for the Road» (Halford, Downing) – 4:40
# «Rocka Rolla» – 3:05
# «Winter» (Al Atkins, Downing, Ian Hill) – 1:31
# «Deep Freeze» (Downing) – 1:20
# «Winter Retreat» (Halford, Downing) – 3:27
# «Cheater» (Halford, Downing) – 2:57
# «Never Satisfied» (Atkins, Downing) – 4:50
# «Run of the Mill» – 8:33
# «Dying to Meet You» (Halford, Downing) – 6:16
# «Caviar and Meths» (Atkins, Downing, Hill) – 2:00
# «Diamonds & Rust» (Joan Baez) – 3:26 – bonusspor: en Gull Records-innspilling fra *[[Sad Wings of Destiny]]* sessions

### Disk 2: opprinnelig utgitt som ''[[Sad Wings of Destiny]]'' (1976)
# «Victim of Changes» (Atkins, Halford, Downing, Tipton) – 7:47
# «The Ripper» (Tipton) – 2:50
# «Dreamer Deceiver» (Atkins, Halford, Downing, Tipton) – 5:51
# «Deceiver» – 2:40
# «Prelude» (Tipton) – 2:02
# «Tyrant» (Halford, Tipton) – 4:28
# «Genocide» – 5:51
# «Epitaph» (Tipton) – 3:08
# «Island of Domination» – 4:32

## Medvirkende
*Rob Halford – vokal, munnspill
*K.K. Downing – gitar
*Glenn Tipton – gitar, keyboard
*Ian Hill – bassgitar
*John Hinch – slagverk på ''Rocka Rolla''
*Alan Moore – slagverk på ''Sad Wings of Destiny''

## Referanser


## Eksterne lenker
*
TVINN

**TollVesenets INformasjonssystem med Næringslivet** (**TVINN**) er et elektronisk system for utveksling av tolldeklarasjoner mellom næringslivet og Tolletaten.

## Formål
Bakgrunn for innføringen av systemet var:
*sikre raskere tollekspederingen og dermed frigjøre varene for mottaker/avsender tidligere. 
*forenkle papirrutiner
*forenkle kontroll av inn- og utførsel. 
*gi kostnadsbesparende både for Tollvesenet og næringslivet

## Historikk
TVINN-innførsel ble tatt i bruk i 1988, og ble satt i drift på landsbasis fra 1. januar 1992. TVINN-utførsel har vært i full drift siden mars 1992.
Norge var det første land i verden som tok i bruk edb-basert fortolling som bygger på EDIFACT. EDIFACT er FN‘s standard for EDI, og tollmeldingene i denne standarden benevnes som CUSDEC (Customs Declarations Message) og CUSRES (Customs Response Message). CUSDEC er melding inn til Tollvesenet, mens CUSRES er meldingen tilbake til deklaranten. Alle som deklarerer varer ved innførsel eller utførsel kan knytte seg opp mot TVINN. Dette gjelder både speditører, importører og eksportører. 
Fra 1. oktober 1994 har alle deklarasjoner, både for innførsel og utførsel, måtte sendes via TVINN-systemet.

## Eksterne lenker
Tollvesenet om TVINN
The Best of Judas Priest

***The Best of Judas Priest*** er et samlealbum fra det britiske heavy metal-bandet Judas Priest.

Albumet ble utgitt i 1977, 1987 og 2001 på Gull Records, og inneholder spor fra de to første studioalbumene til Judas Priest;  *[[Rocka Rolla]]* (1974) og *[[Sad Wings of Destiny]]* (1976), samt et spor som ble gitt ut på *[[Sin After Sin]]* (1977).

## Sporliste
Alle spor av Rob Halford og K.K. Downing, unntatt hvor annet er nevnt.
### Original LP-utgivelse
;Side 1
# «Dying to Meet You» – 6:11 fra *[[Rocka Rolla]]*, 1974
# «Never Satisfied» (Al Atkins, Downing) – 4:46 fra *Rocka Rolla*, 1974
# «Rocka Rolla» (Halford, Downing, Glenn Tipton) – 3:02 fra *Rocka Rolla*, 1974
# «Diamonds & Rust»  – 4:13 (Joan Baez) fra *[[Sin After Sin]]*, 1977

;Side 2
# «Victim of Changes» (Atkins, Halford, Downing, Tipton) – 7:43 fra *[[Sad Wings of Destiny]]*, 1976
# «Island of Domination» (Halford, Downing, Tipton) – 4:15 fra *Sad Wings of Destiny*, 1976
# «The Ripper» (Tipton) – 2:46 fra *Sad Wings of Destiny*, 1976
# «Deceiver» (Downing, Halford, Tepton) – 2:44 fra *Sad Wings of Destiny*, 1976

### 1987 CD-utgivelse
# «Dying to Meet You» – 6:23
# «Never Satisfied» (Atkins, Downing) – 4:50
# «Rocka Rolla» (Halford, Downing, Tipton) – 3:05
# «Diamonds and Rust» (Baez) – 4:40
# «Victim of Changes» (Atkins, Halford, Downing, Tipton) – 7:47
# «Island of Domination» (Halford, Downing, Tipton) – 4:32 
# «The Ripper» (Tipton) – 2:50
# «Deceiver» – (Downing, Halford, Tepton) 2:44

### 2001 CD-utgivelse
# «Dying to Meet You» – 6:23
# «Never Satisfied» (Atkins, Downing) – 4:50
# «Rocka Rolla» (Halford, Downing, Tipton) – 3:05
# «Diamonds and Rust» (Baez) – 4:40
# «Victim of Changes» (Atkins, Halford, Downing, Tipton) – 7:47
# «Island of Domination» (Halford, Downing, Tipton) – 4:32 
# «The Ripper» (Tipton) – 2:50
# «Deceiver» – (Downing, Halford, Tepton) – 2:44
# Halford Finds Priest 5:30
# Priest Finds Audience 3:30
# Dual Guitars 1:06
# Songwriting 2:59
# What's in a Name 0:39
# Gull Records 2:00
# Whiskey Woman / Victim Of Changes 1:08
# Rob Halford 1:03
#*Spor 9-16 er intervju med trommeslager John Hinch

## Personell
*Rob Halford – vokal, munnspill
*K.K. Downing – gitar
*Glenn Tipton – gitar
*Ian Hill – slagverk på *[[Sad Wings of Destiny]]*
*John Hinch – slagverk på *[[Rocka Rolla]]*

## Eksterne lenker
*
Duality

«**Duality**» er den femte singelen til det amerikanske metalbandet Slipknot, utgitt den 14. juni 2004. Sangen er første singel på bandets tredje studioalbum, *[[Vol. 3: (The Subliminal Verses)]]*.

## Referanser
Amundsen–Scott-basen

**Amundsen–Scott-basen** er en amerikansk forskningsstasjon på Sydpolen, oppkalt etter polfarerne Roald Amundsen og Robert Falcon Scott.

Den ble opprettet i november 1956 i forbindelse med Det internasjonale geofysiske året (IGY) i 1957. Den har vært i kontinuerlig bruk siden, og drives av United States Antarctic Program.

For tiden ligger den ca. 100 meter fra den geografiske sydpolen. Fordi den ligger på en isbre, beveger den seg omtrent 10 meter pr år relativt til sørpolpunktet.

I sommersesongen er stasjonen bemannet med i overkant av 200 personer. De fleste forlater basen i januar-februar. I 2005 overvintret 86 personer. Vinterkontingenten er isolert fra midten av februar til slutten av oktober og består hovedsakelig av støttepersonell samt noen få forskere.

Forskning ved stasjonen omfatter blant annet glasiologi, geofysikk, meteorologi, astronomi, astrofysikk og biomedisinske studier. Sørpolteleskopet benyttes for å kartlegge galaksehoper. I desember 2010 stod IceCube (*IceCube Neutrino Observatory*), et teleskop konstruert for å detektere nøytrinoer, ferdig ved basen.

## Referanser


## Eksterne lenker
* 

* Amundsen-Scott South Pole Station . US National Science Foundation
* Amundsen-Scott South Pole Station. Bill Spindler's Antarctica
Stiftelsen neveragain.no

**Stiftelsen neveragain.no** var en ikke-kommersiell stiftelse (2006 - 2011) som gjennom produksjon og tilgjengeliggjøring av tidsvitnefortellinger på nett ville dokumentere og bevare muntlige egenberetninger om krig og konflikt for framtida. Stiftelsen ble opprettet i 2006 av Norges Hjemmefrontmuseum, HL-senteret, Museum Vest ved Nordsjøfartmuseet, Stiftelsen D/S Hestmanden (i dag en del av Vest-Agdermuseet) og Stiftelsen Arkivet. Den første tidsvitnefortellingen ble publisert 8. mai 2007. 

Oppbygginga av stiftelsen var finansiert av Vest-Agder Fylkeskommune, Sørlandets Kompetansefond og kommunale bevilgninger i hovedsak fra Agder, og stiftelsen var samlokalisert med Stiftelsen Arkivet i Kristiansand. Ambisjonen var å bygge et permanent arkiv for muntlig krigshistorie, med driftsmidler fra Kunnskapsdepartemetet, eventuelt som en del av det planlagte Wergelandssenteret. Innsamlet materiale ble arkivert og publisert i en klone av Norsk Filminstitutts digitale arkiv (Filmarkivet.no) som ble levert av Norgesfilm AS .   

Støtte fra departementet ble imidlertid aldri oppnådd, og i juni 2011 vedtok styret å avvikle drifta og søke Stiftelsestilsynet om sammenslåing med Stiftelsen Arkivet. Alt innsamlet og produsert materiale ble avpublisert, og råmaterialet overført til Stiftelsen Arkivet. Stiftelsen hadde på det meste fire ansatte i Kristiansand.

## Referanser


## Eksterne lenker
www.neveragain.no
Pulandian

**Pulandian** (kinesisk: 普兰店; pinyin: *Pǔlándiàn*) er et byfylke i provinsen Liaoning i Folkerepublikken Kina. Det ligger innen den subprovinsielle by Dalian.

Befolkningen var på  innbyggere i 1999.

## Administrative enheter
**Subdistrikter:**
*Fengrong (丰荣街道), Taiping (太平街道), Tiexi (铁西街道), Nanshan (南山街道)

**Storkommuner:**
*Daliujia (大刘家镇), Yangshufang (杨树房镇), Wawo (瓦窝镇), Siping (四平镇), Lianshan (莲山镇), Jiahe (夹河镇), Datan (大谭镇), Yuantai (元台镇), Shuangta (双塔镇), Pikou (皮口镇), Xingtai (星台镇), Chengzitan (城子坦镇), Shabao (沙包镇), Anbo (安波镇)

**Kommune:**
*Tongyi (同益乡)

## Samferdsel
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.

## Referanser


## Eksterne lenker
* Lokalregjeringens side
Jakob Løvstad

**Jakob Sverre Løvstad** er en norsk trener, og tidligere MMA-utøver.

Løvstad har drevet klubben Trondheim Fight Gym siden 2000.  Løvstad har blant annet vunnet turneringen FinnFight i 2003 og 2004, som er den eneste turneringen i Europa nesten uten regler med 10 minutters runder. Totalt har Løvstad så langt gått 15 profesjonelle kamper rundt om i verden med 11 seiere og 4 tap.

I 2009 utga han boken *Alfa: En Manual* fra Kagge Forlag som omhandler hvordan man skaper attraksjon hos kvinner.

1. august 2013 begynte han som trener for det nyopprettete norske landslaget i MMA.

## MMA meritter

## Referanser
 
* Profil på Sherdog.com
David Crane (videospilldesigner)

**David Crane** er en amerikansk videospilldesigner som har vært kjent for å ha laget spillene *[[Pitfall!]]* og *[[A Boy and his Blob]]*.

## Karriere
Crane begynte hos *Atari* der han lagde spillene *[[Outlaw]]* i 1978 og *Caylon Bomber* i 1979. Senere begynte han hos Activision der han lagde flere spill til Atari 2600. Først *[[Freeway]]* i 1981 men han ble kjent for alvor med *Pitfall* i 1982 som tok han 10 000 arbeidstimer å fullføre. Dette ble Ataris nest bestselgende 2600-tittel bare slått av *Pac-Man*. I 1984 lagde han oppfølgeren *[[Pitfall 2: Lost Caverns]]* og i samarbedid med *[[Rich Gold]]* utga *Little Computer People* i 1985.

Etter dette forlot han Activision for å slå seg sammen med *Absolute Entertainment* der han økte sin popularitet med  *A Boy and his blob* i 1989 til NES. Den fikk en oppfølger i 1990 *[[A Boy and his Blob: The Rescue of Princess Bloblette]]* som ble utgitt til Game Boy.

Han forlot senere Absolute og lagde sitt siste spill i 1992 *[[Night Trap]]* der han ble medvirket som *original programmer*.
## Referanser
Hofmo

Navnet **Hofmo** kan peker til følgende personer:

* Rolf Hofmo (1898&ndash;1966), norsk idrettsmann og politiker
* Ola Hofmo (1905&ndash;1945), norsk journalist og politiker (bror av Rolf)
* Gunvor Hofmo (1921&ndash;1995), norsk lyriker (niese av Rolf og Ola)
Shenhe

**Shenhe** (kinesisk: 沈河区; pinyin: *Shěnhé Qū*) er et bydistrikt i den subprovinsielle by Shenyang i provinsen Liaoning. 

Den har et areal på 17,57&nbsp;km² og hadde i 2004 et folketall på 609&nbsp;555&nbsp;innbyggere. 

## Administrative enheter
**Subdistrikter:**
*Xinbeizhan (新北站街道), Zhujianlu (朱剪炉街道), Huangcheng (皇城街道), Daxi (大西街道), Shandongmiao (山东庙街道), Fengyutan (风雨坛街道), Binhe (滨河街道), Wanlian (万莲街道), Danan (大南街道), Wulihe (五里河街道)

## Referanser


## Eksterne lenker
* Infoside
Tiedong (Anshan)

**Tiedong** (kinesisk: 铁东区, pinyin: *Tiědōng Qū*) er et bydistrikt i byprefekturet Anshan i provinsen Liaoning i Folkerepublikken Kina. Det har et areal på 30&nbsp;km² og teller 490&nbsp;000&nbsp;innbyggere (2004).

## Eksterne lenker
* Infoside
Xihu (Benxi)

**Xihu** (kinesisk: 溪湖区; pinyin: *Xīhú Qū*) er et bydistrikt i byprefekturet Benxi i provinsen Liaoning i Folkerepublikken Kina. 

Det har et areal på 320&nbsp;km² og teller 220&nbsp;000&nbsp;innbyggere (2004). 

## Administrative enheter
Det består av seks subdistrikter, tre storkommuner og en kommune:

*Subdistriktet Hedong 河东街道
*Subdistriktet Hexi 河西街道
*Subdistriktet Caitun 彩屯街道
*Subdistriktet Shujing 竖井街道
*Subdistriktet Caibei 彩北街道
*Subdistriktet Dongfeng 东风街道

*Storkommunen Huolianzhai 火连寨镇
*Storkommunen Waitoushan 歪头山镇
*Storkommunen Shiqiaozi 石桥子镇

*Kommunen Zhangqizhai 张其寨乡

## Eksterne lenker
* Infoside
Rally-VM 2009

**Rally-VM 2009** ble arrangert av FIA. Det startet 30. januar med Rally Irland og ble avsluttet 25. oktober med Rally Wales. Totalt ble det kjørt 12 løp fordelt på alle verdensdelene unntatt Afrika. Sébastien Loeb fra Frankrike var tittelforsvarer.

## Kalender